La Madunina
La Madunina l'è una di cansón sìmbul de Milàn, scrìta da Giuánn D'Anzi in del 1935.

Storia 
In del 1934 D'Anzi el feva el pianista in del lucàl Pavillon dorè. Tütt i cliènt i ghe dumandevùn semper de cantà i cansòn napuletane e una sera d'utuber la vursüd scrìu Oh mia bela Madunina, cun un po' de irunia e tant amùr per la sò cità.

Chi l'ha cantada

Tra i tanti ch'i hann cantad Oh mia bela Madunina, ricurdèm: 
 1956 - Evelina Sironi e Alberto Rabagliati in I Canzon De "La Madonina"
 1963 - Tito Gobbi
 1970 - Nanni Svampa in Milanese. Antologia della canzone lombarda 4. Le canzoni della Madonina
 1980 - Memo Remigi in Grand' amore LP/Ricordi 
 1981 - Squallor in Mutando''

Paròl 
A disen "La cansòn la nàss a Napuli"
e pür a veghen minga tücc i tort;
Surriento, Margellina, tüti i populi
j'avrann cantada almen on miliòn de vòlt.
Mì speri che s'uffendarà nisün
se cantom on ciccin anca de nüm...

Oh, mia bella Madonnina,
che te brìlet de lontan,
tüta d'ora e piscinina
tì te dòminet Milan;
sòtt a tì se viv la vita,
se sta mai coi man in man,
canten tucc "Lontan de Napoli se moeur"
ma poeu i vegnen chì a Milan!

Adess gh'è la canzon de Roma maggica
de Nina, er Cupolone, Rügantin;
se sbàtten in del Tever, robba tragica:
esageren, me par, on ciccinin;
speremm che vegna minga la mania
de mettes a cantà "Malàno mia!".

Oh, mia bella Madonnina,
che te brillet de lontan,
tutta d'ora e piscinina
tì te dominet Milan;
sì, vegnii senza paghüra,
nun ve slongaremm la man!
Tütt el mond a l'è paes, a semm d'accord,
ma Milan l'è on gran Milan!

Bibliugrafia

 Giovanni D'Anzi; Le canzoni milanesi, 1961; Ed. Curci, Milan

Canzon in lombard